Kryžius
Kryžius – geometrinė figūra, sudaryta iš dviejų statmenai susikertančių atkarpų. Tai vienas seniausių žmonijos simbolių, naudojamas įvairių religijų ir tikėjimų. Kryžius simbolizuoja keturias stichijas, keturias pasaulio šalis, Saulės ekvinokcijas, dieviškumo ir pasaulio sankirtą. Tai visuotinis simbolis: kryžiaus pavidalo petroglifų randama jau akmens amžiaus laikotarpio urvuose. Dar iki krikščionybės naudotas germanų, keltų, senovės baltų.